ऐसा नहीं है कि प्रभाव छोड़ने के लिए बड़ी बड़ी रचनाएं ही लिखी जानी चाहिए। छोटी ग़ज़लें भी अपना प्रभाव छोड़ती हैं। बल्कि उसका इम्‍पैक्‍ट कहीं ज्‍यादा होता है। जैसे यही गज़ल है जिसमें मतले और मकते को हटा कर कुल तीन ही शेर हैं लेकिन तीन भी सचमुच के शेर हैं। पहले बात उस मिसरे की जो खन्‍न से मन में उतर गया । असल में एक ही शब्‍द कभी कभी रचना का पूरा रंग बदल देता है 'लाखों दिये सजे हैं मन के महानगर में' में जो महानगर आया है उसने मिसरे में जादू जगा दिया है। मन का गांव सुना है मन का शहर सुना है किन्‍तु मन का महानगर पहली बार सुना और लुभा गया यह महानगर। उतनी ही सुंदरता के साथ मकते का शेर भी कहा गया है। हो जाएगा तुम्‍हारा इक बार मुस्‍कुरा दो। वाह वाह वाह क्‍या बात है।